สัญญาเลขที่.................../..................

 

**มหาวิทยาลัยขอนแก่น**

**สัญญาจ้างพนักงานมหาวิทยาลัย ประเภทบริหาร**

ทำที่ มหาวิทยาลัยขอนแก่น

เลขที่ ๑๒๓ หมู่ที่ ๑๖ ถนนมิตรภาพ

 อำเภอเมือง จังหวัดขอนแก่น

วันที่ ............... เดือน ................................. พ.ศ. ….....

 หนังสือสัญญาจ้างพนักงานมหาวิทยาลัยฉบับนี้ ทำขึ้นระหว่างมหาวิทยาลัยขอนแก่น โดย

.................................................ตำแหน่ง....................................... เป็นผู้แทนหรือผู้รับมอบอำนาจตามคำสั่งมหาวิทยาลัยขอนแก่น ที่ ........./…... ลงวันที่ ................... พ.ศ. ...... ซึ่งต่อไปในสัญญานี้เรียกว่า“มหาวิทยาลัย” ฝ่ายหนึ่งกับ ………………………………… อายุ …..ปี อยู่บ้านเลขที่ …. ถนน…………….…. ตำบล……………..…. อำเภอ…………………. จังหวัด…………… รหัสไปรษณีย์ ........ โทรศัพท์ ……………. ซึ่งต่อไปในสัญญานี้เรียกว่า “พนักงานมหาวิทยาลัย” อีกฝ่ายหนึ่ง ทั้งสองฝ่ายต่างได้ตกลงร่วมกันทำสัญญาจ้างไว้ต่อกันดังต่อไปนี้

ข้อ ๑ มหาวิทยาลัยตกลงจ้างและพนักงานมหาวิทยาลัยตกลงรับจ้างทำงานให้แก่มหาวิทยาลัย

โดยเป็นพนักงานมหาวิทยาลัย ประเภทบริหาร ตำแหน่ง…………..…………………………...และตำแหน่งอื่นที่ได้รับแต่งตั้งเพิ่มเติมในภายหลัง สังกัด............................................ตั้งแต่วันที่......................................ถึงวันที่.....................................

ข้อ ๒ พนักงานมหาวิทยาลัยผู้ใดไม่ผ่านเกณฑ์การประเมินผลการปฏิบัติงาน หรือไม่ปฏิบัติตามสัญญาฉบับนี้ไม่ว่าข้อใดข้อหนึ่งก็ตาม มหาวิทยาลัยมีสิทธิสั่งให้พ้นสภาพตามสัญญาฉบับนี้ได้ทันที และพนักงานมหาวิทยาลัยยินยอมสละสิทธิเรียกร้องใด ๆ ที่อาจเกิดขึ้นจากการสั่งให้พ้นสภาพทั้งสิ้นทุกประการ

ข้อ ๓ มหาวิทยาลัยและพนักงานมหาวิทยาลัย ตกลงอัตราค่าจ้าง ดังนี้

1. กรณีบรรจุใหม่ให้ได้รับอัตราค่าจ้างในอัตราเริ่มต้นเดือนละ ............................... บาท (......................................................) และได้รับเงินค่าตอบแทนหรือสิทธิประโยชน์อื่นๆ ตามที่กำหนดในข้อบังคับ ระเบียบ ประกาศ หรือคำสั่งของมหาวิทยาลัย แต่ทั้งนี้พนักงานมหาวิทยาลัยต้องเป็นผู้รับภาระในการเสียภาษีเงินได้ประจำปี
2. กรณีเปลี่ยนสถานภาพมาจากข้าราชการหรือลูกจ้างประจำให้ได้รับอัตราค่าจ้างเท่ากับเงินเดือนสุดท้ายก่อนเปลี่ยนสถานภาพ ในอัตราเริ่มต้นเดือนละ ............................... บาท (......................................................) รวมทั้งให้ได้รับค่าจ้างเพิ่มขึ้นจากเงินเดือน เดือนสุดท้ายก่อนเปลี่ยนสถานภาพ ในอัตราร้อยละตามที่สภามหาวิทยาลัยกำหนด และได้รับเงินค่าตอบแทนหรือสิทธิประโยชน์อื่นๆ ตามที่กำหนดในข้อบังคับ ระเบียบ ประกาศ หรือคำสั่งของมหาวิทยาลัย แต่ทั้งนี้พนักงานมหาวิทยาลัยต้องเป็นผู้รับภาระในการเสียภาษีเงินได้ประจำปี

ข้อ ๔ พนักงานมหาวิทยาลัยมีหน้าที่รับผิดชอบภาระงานตามที่มหาวิทยาลัยกำหนด หรือหัวหน้าส่วนงานอาจกำหนดภาระงานให้สอดคล้องกับภารกิจของส่วนงานก็ได้ โดยให้กำหนดไว้ในข้อตกลงการปฏิบัติงานในแต่ละรอบของการประเมิน

.........................................................................

พนักงานมหาวิทยาลัย

สัญญาเลขที่.................../..................

 ทั้งนี้ หลักเกณฑ์และวิธีการประเมินผลการปฏิบัติงาน และการกำหนดสมรรถนะ ความรู้ความสามารถ และทักษะที่จำเป็นในการปฏิบัติงาน ให้เป็นไปตามหลักเกณฑ์ที่มหาวิทยาลัยกำหนด

 ข้อ ๕ พนักงานมหาวิทยาลัยตกลงปฏิบัติงานให้กับมหาวิทยาลัย ตามที่ได้กำหนดไว้ในข้อกำหนดภาระงานที่มหาวิทยาลัยกำหนดไว้ในแต่ละตำแหน่งด้วยความซื่อสัตย์ สุจริต รับผิดชอบเต็มกำลังความสามารถของตน และแสวงหาความรู้และทักษะเพิ่มเติมหรือกระทำการใด ๆ ให้กับกิจการในหน้าที่มีคุณภาพและผลงานดีขึ้น

พนักงานมหาวิทยาลัย ต้องรักษาผลประโยชน์ของมหาวิทยาลัยไม่นำความลับ หรือข้อมูลของมหาวิทยาลัยไปให้ผู้หนึ่งผู้ใด หรือเปิดเผยให้ผู้หนึ่งผู้ใดทราบ โดยมิได้รับอนุญาตจากมหาวิทยาลัย

 ข้อ ๖ พนักงานมหาวิทยาลัยตกลงอุทิศเวลาในวันและเวลาทำงานของตนให้แก่มหาวิทยาลัยอย่างเต็มความสามารถและไม่กระทำการอย่างหนึ่งอย่างใด ในการที่จะก่อให้เกิดความเสียหายแก่กิจการหรือชื่อเสียงของมหาวิทยาลัยไม่ว่าโดยทางตรงหรือทางอ้อม และปฏิบัติตนให้อยู่ในระเบียบวินัยการทำงาน ที่มหาวิทยาลัยกำหนดไว้อย่างเคร่งครัด

 ข้อ ๗ การลาของพนักงานมหาวิทยาลัยให้เป็นไปตามข้อ ๓๐ แห่งข้อบังคับมหาวิทยาลัยขอนแก่น ว่าด้วย การบริหารงานบุคคล พ.ศ. ๒๕๕๘ และที่แก้ไขเพิ่มเติม

 ข้อ ๘ การไปศึกษา ฝึกอบรม ดูงาน ประชุม สัมมนา ปฏิบัติงานวิจัย การไปเพิ่มพูนความรู้ทางวิชาการ หรือการไปปฏิบัติงานบริการวิชาการของพนักงานมหาวิทยาลัย ให้เป็นไปตามข้อบังคับ ระเบียบ ข้อกำหนด หรือประกาศที่มหาวิทยาลัยกำหนด

 ข้อ ๙ ในระหว่างการจ้างตามสัญญานี้ ถ้าคู่สัญญาฝ่ายใดฝ่ายหนึ่ง มีความประสงค์จะเลิกสัญญานี้ก่อนกำหนดเวลา คู่สัญญาฝ่ายนั้นต้องบอกกล่าวเป็นหนังสือให้คู่สัญญาอีกฝ่ายหนึ่งทราบล่วงหน้าไม่น้อยกว่า ๓๐ วัน มิฉะนั้น คู่สัญญาฝ่ายนั้นต้องรับผิดชอบชดใช้ค่าเสียหายให้

ข้อ ๑๐ เหตุแห่งสัญญาสิ้นสุด

1. พนักงานมหาวิทยาลัยต้องพ้นสภาพตามข้อ ๓๘ และข้อ ๔๐ แห่งข้อบังคับมหาวิทยาลัยขอนแก่น ว่าด้วย การบริหารงานบุคคล พ.ศ. ๒๕๕๘
2. พ้นจากตำแหน่งตามหลักเกณฑ์ที่มหาวิทยาลัยกำหนด
3. มหาวิทยาลัยบอกเลิกสัญญาจ้าง ในกรณีที่แพทย์ซึ่งมหาวิทยาลัยรับรองตรวจ และให้ความเห็นว่าพนักงานมหาวิทยาลัยมีสุขภาพไม่เหมาะสมที่จะปฏิบัติงานต่อไป
4. ฝ่าฝืนสัญญานี้ หรือ ในกรณีที่ทำให้มหาวิทยาลัยได้รับความเสียหาย
5. มหาวิทยาลัยบอกเลิกสัญญาจ้าง ตามข้อ ๑๐ ของสัญญานี้

 ข้อ ๑๑ ในระหว่างการจ้างตามสัญญานี้ มหาวิทยาลัยมีอำนาจสั่งให้พนักงานมหาวิทยาลัย พ้นสภาพได้ทันที โดยไม่ต้องจ่ายค่าชดเชยและหรือค่าสินไหมทดแทนใด ๆ ทั้งสิ้น ในกรณีอย่างใดอย่างหนึ่งดังต่อไปนี้ คือ

1. ทุจริตต่อหน้าที่ หรือกระทำความผิดอาญาโดยเจตนากระทำต่อมหาวิทยาลัย
2. เจตนาหรือจงใจฝ่าฝืนสัญญานี้ทำให้มหาวิทยาลัยได้รับความเสียหาย
3. ประมาทเลินเล่อเป็นเหตุให้มหาวิทยาลัยได้รับความเสียหายอย่างร้ายแรง
4. ฝ่าฝืนข้อบังคับเกี่ยวกับการปฏิบัติงาน ระเบียบ หรือคำสั่ง ของมหาวิทยาลัย อันชอบด้วยกฎหมาย และเป็นธรรม และมหาวิทยาลัยได้ตักเตือนเป็นหนังสือแล้ว เว้นแต่ กรณีที่ร้ายแรงมหาวิทยาลัยไม่จำเป็นต้องตักเตือน หนังสือให้มีผลบังคับได้ไม่เกิน หนึ่งปี นับแต่วันที่พนักงานมหาวิทยาลัยได้กระทำผิด

...........................................................

พนักงานมหาวิทยาลัย

สัญญาเลขที่.................../.................

1. ถูกสั่งลงโทษปลดออก ไล่ออก
2. ขาดงานติดต่อกันรวมทั้งวันหยุดราชการเป็นเวลาไม่น้อยกว่า ๑๕ วัน โดยไม่มีเหตุผลอันสมควร
3. ได้รับโทษจำคุกตามคำพิพากษาถึงที่สุดให้จำคุก ในกรณีถ้าเป็นความผิดที่ได้กระทำโดยประมาท หรือความผิดลหุโทษ ต้องเป็นกรณีที่เป็นเหตุให้มหาวิทยาลัยได้รับความเสียหาย
4. กรณีอื่น ๆ ตามที่ ก.บ.ม. กำหนด

ข้อ ๑๒ ถ้าพนักงานมหาวิทยาลัยปฏิบัติหรือละเว้นการปฏิบัติหน้าที่หรือกระทำการใด ๆ ในระหว่างการเป็นพนักงานมหาวิทยาลัยเป็นเหตุให้เกิดความเสียหายแก่มหาวิทยาลัย พนักงานมหาวิทยาลัยยินยอมชดใช้ค่าเสียหายตามที่มหาวิทยาลัยเรียกร้องทุกประการ ภายในเวลากำหนด และยินยอมให้มหาวิทยาลัยหักเงินค่าจ้าง หรือเงินอื่นใด ที่พนักงานมหาวิทยาลัยมีสิทธิได้รับจากมหาวิทยาลัยเป็นการชดใช้ค่าเสียหายได้เว้นแต่ความเสียหายนี้เกิดจากเหตุสุดวิสัย

 ข้อ ๑๓ ในระหว่างการจ้างตามสัญญานี้ พนักงานมหาวิทยาลัยยินยอมให้มหาวิทยาลัยเปลี่ยนแปลงประเภทพนักงานมหาวิทยาลัย หรือตำแหน่งพนักงานมหาวิทยาลัยได้ตามที่มหาวิทยาลัยเห็นสมควร รวมทั้งยินยอมให้มหาวิทยาลัยส่ง สับเปลี่ยน หรือโยกย้ายพนักงานมหาวิทยาลัยไปทำงานให้กับหน่วยงานอื่นใดตามที่มหาวิทยาลัยเห็นสมควร

 ข้อ ๑๔ การจ่ายเงินชดเชยกรณีออกจากงานของพนักงานมหาวิทยาลัย ให้เป็นไปตามข้อบังคับ ที่มหาวิทยาลัยกำหนด

 ข้อ ๑๕ พนักงานมหาวิทยาลัยและมหาวิทยาลัยสามารถกำหนดรายละเอียดของสัญญานี้เป็นการเพิ่มเติมได้ หากเห็นเป็นการสมควรให้กำหนดขึ้นเป็นเอกสารแนบท้ายฉบับนี้ก็ได้ และให้ถือเป็นส่วนหนึ่งของสัญญาฉบับนี้ด้วย

ข้อ ๑๖ ในระหว่างการจ้างตามสัญญานี้ หากพนักงานมหาวิทยาลัยปฏิบัติงานตามสัญญาจ้างแล้วก่อให้เกิดสิ่งประดิษฐ์ใหม่ หรือสร้างสรรค์ผลงานใหม่ให้สิทธิบัตรในสิ่งประดิษฐ์ หรือลิขสิทธิ์ของผลงานที่สร้างสรรค์ดังกล่าวตกเป็นกรรมสิทธิ์ของมหาวิทยาลัยขอนแก่น

สัญญานี้ทำขึ้นสองฉบับมีข้อความถูกต้องตรงกัน คู่สัญญาอ่านตรวจสอบและเข้าใจข้อความในสัญญาโดยละเอียดตลอดแล้ว จึงลงลายมือชื่อไว้เป็นหลักฐานต่อหน้าพยาน และต่างฝ่ายต่างเก็บรักษาไว้ฝ่ายละฉบับ

(ลงชื่อ)........................................................................มหาวิทยาลัย

 (.....................................................)

(ลงชื่อ)........................................................................พนักงานมหาวิทยาลัย
 (………………….………………………..)

(ลงชื่อ)........................................................................พยาน
 (………….……………..…………………)

(ลงชื่อ)........................................................................พยาน
 (.................…………..…………………)

หมายเหตุ เอกสารแนบท้ายสัญญาจ้างฉบับนี้ (ถ้ามี) ได้แก่
 ๑. ………………………… จำนวน ...... หน้า
 ๒. ………………………… จำนวน ...... หน้า